**SOLBJØRGO**

Høgdemeter over havet: 445 m

Lengde: ca 3 km

Tid: 1–2 timer ein veg.

Gradering: lett til middels tung tur **.**

Vegskildring: Køyr fylkesveg 13 mot Voss, De kan parkera på området til Skjervet stasjon (232, 8 meter over havet).

Her startar skogsvegen (i heimste enden av det dyrka stykket) som de skal fylgja opp på Svemyrane. På vegen oppover passerer de Blåbærkleiv, (her kjem stien som går frå tunet opp i skogsvegen) Sauastegen (snarveg) og Reislekrok. (her gjekk dei når dei gjekk med hest og kløv) Vegen endar på Svemyrane (og, ja, her er det vått terreng) Frå Svemyrane fylgjer de merka sti opp til stølen. Fyrste del av stien går gjennom furuskog. Her held hjorten og storfuglen til, så me oppmodar ALLE hundeeigarar til å ha dyra sine i band. Når de har gått over ein bekk, svingar stien oppover.

På Solbjørgo står berre murane etter selet att.

Går de litt utover frå stølsmurane (100 – 200 meter) vil de få eit flott utsyn over bygda.

GOD TUR!